RUMAGA Junior

Ni umunyarwanda w'umusizi wavutse ku itariki 3 Nyakanga 1999, avukira mu karere ka Ruhango i Mutakara na Nyamagana, mu muryango w'abana batatu (3), nyuma umuryango we wimukiye mu karere ka Muhanga ari naho utuye ubu gusa Rumaga we akaba aba i Kigali kubera impamvu z'akazi.[1] Ubuzima bushaririye bw’umusizi Rumaga wakuriye mu maboko y’umubyeyi umwe - Igihe.com

 Amashuri yize 

 Amashuri abanza yayize Ku Rwunge rw'amashuri rw'abisunze Mutagatifu Dominiko, I Mbuye
 Icyiciro cya mbere cy'ay'isumbuye akiga mu i Seminari nto ya Kansi
 Icyiciro cya kabiri cy'ay'isumbuye akiga mu rwunge rw'amashuri rw'abisunze Mutagatifu Yozefu, mu Birambo bya Gashari [2] Junior Rumaga Biography-Kigali Daily News
 Icyiciro cya mbere cya kaminuza mu ishami ry'ubumenyamuntu n'ubugororangingo muri kaminuza y'u Rwanda [3] Ubuzima bushaririye bw’umusizi Rumaga wakuriye mu maboko y’umubyeyi umwe - Igihe.com

 Inkomoko y'inganzo 

Abantu benshi bakunda gukeka ko yaba ari umwuzukuruza wa Nyirarumaga ( umugore bita nyina w'ubusizi bw'u Rwanda) wari umusizi ku ngoma ya Ndahiro II Cyamatare se wa Ruganzu II Ndoli. Gusa sibyo, Rumaga avugako inganzo ye ari ingabire y'Imana cyane ko ntawe yarebeyeho mu muryango ngo inganzo ye imumurikire iremye iye. 

Mu gukura kwe yakundaga gutega amatwi ibitaramo no gukurikirana amateka y'abami, akaba uwo kwibera muri izo mfuruka. Ubwo yigaga mu mwaka wa kabiri w'amashuri yisumbuye bahawe umukoro wo kuvuga icyivugo ugahabwa amanota, uwo mukoro niwo wakongeje ikibatsi cy'impano ye.[4] Rwanda – Rumaga Junior umusizi ushaka guhuza umuziki n’ibisigo bikaba ubusizi - BBC

 Aho wakura ibihangano bye 

Ibihangano bye wifashishije uburyo bw'ikoranabuhanga wajya kuri shene ye ya YouTube yitwa Junior RUMAGA hakaba haribyo yakoranye na Aline sano,Bruce melode,Juno kizigenza,n'abandi benshi cyane.

Kandi ibihangano bye byose ushobora kubibona unyuze ku rubuga rwa murandasi rwe yahanze runyuraho ibihangano bye ndetse n'abandi basizi ari rwo SigaRwanda

 Reba Aha 

Ikiciro:Entertainment